Capcay

Capcay nyaéta salah sahiji kadaharan has Tionghoa atawa Cina. Capcay téh hartina campuran sayuran, nu eusina mangrupa-rupa jenis sayuran.  Capcay téh aya 2 jenis, aya capcay kuah jeung capcay goréng. Biasana eusina téh maké bahan palengkep kayaing baso, baso ikan, potongan udang, cumi-cumi, jsb.

Kiwari capcay henteu ukur didahar ku warga katurunan Cina (Tionghoa), tapi geus dipikawanoh ku lolobana urang Indonésia.

 Jenis capcay 

 Capcay goréng 
Cara masak capcay goréng sabenarnya teu jauh béda jeung capcay kuah. Bahan nu dipaké saperti sayur-sayuran kayaning wortel, buncis, sosin, kembang kol, pécay, daging hayam, baso, udang, jsb. Tuluy ditambahan bungbu-bungbu séjén saperti bawang bodas, bawang bureum, bawang bombay, bawang daun, tomat, cabé beureum, jahé, pedes, gula bodas, kaldu bubuk jeung tipung maizena.

Bungbu-bungbu éta tuluy digoréng, dicaian saeutik. Geus kitu karék abuskeun sayur-sayuran jeung bahan palengkep séjénna. Pasak nepi ka asak.

 Capcay kuah 
Bahan-bahan pikeun nyieun capcay kuah sarua jeung capcay goréng. Bedana, cai nu dipaké leuwih loba ti batan capcay goréng. Cara ngasakanna ogé sarua, bédana pas keur ngasakan, sayuran jeung bahan palengkep diabuskeun saeutik-saeutik, tuluy antepkeun nepi kuahna kentel.

 Sajarah 
Cap Cay sabenarnya disebut “Cah Chai” atau Za Cai  杂菜 dina lafal Mandarin, sadengkeun sapuluh sayuran dina basa Mandarin disebut “Se Chai” atau Shi Cai  十菜 . Tapi ku sabab katurunan Tiong Hoa di Indonésia lolobana ti Propinsi Hokkian atau suku Minnan jeung Kabupaten Tio (Tio Ciu), atawa sahenteuna kadua dialék éta leuwih ilahar di masyarakat utamana Hokkian. Dina dialék Hokkian “杂” nu hartina campuran dibaca Cap kitu ogé jeung “十” nu hartina sapuluh di baca maké lafaz nu sarua jadi disangkana miboga harti nu sarua padahal mah béda.

 Rujukan 

Kategori:Kadaharan
Kategori:Kadaharan urang Tionghoa
Kategori:Sayuran